Μουσείο Νίκολα Τέσλα

Το  **Μουσείο Νίκολα Τέσλα** () είναι ένα μουσείο επιστημών, που βρίσκεται στην κεντρική περιοχή του Βελιγραδίου στη Σερβία. Είναι αφιερωμένο στον Νίκολα Τέσλα τιμώντας και προβάλλοντας τη ζωή και το έργο του καθώς και τον τελικό τόπο ανάπαυσης για τον Τέσλα. Διαθέτει περισσότερα από 160.000 πρωτότυπα έγγραφα, πάνω από 2.000 βιβλία και περιοδικά, πάνω από 1.200 ιστορικά και τεχνικά εκθέματα, πάνω από 1.500 φωτογραφίες και φωτογραφικές πινακίδες πρωτότυπων, τεχνικών αντικειμένων, οργάνων και συσκευών, και πάνω από 1.000 σχέδια και σχεδιαγράμματα.

Το αρχείο Νίκολα Τέσλα εγγράφηκε στη Μνήμη του Παγκόσμιου Προγράμματος της UNESCO το 2003 λόγω του κρίσιμου ρόλου του σχετικά με την ιστορία της ηλεκτροδότησης του κόσμου και των μελλοντικών τεχνολογικών εξελίξεων σε αυτόν τον τομέα. 

## Ιστορία
Το Μουσείο Νίκολα Τέσλα στεγάζεται σε μια αστική βίλα, που χτίστηκε το 1927 σύμφωνα με τα σχέδια του Ντράγκισα Μπράσοβαν, ενός διακεκριμένου Σέρβου αρχιτέκτονα. Το κτήριο χρησιμοποιήθηκε για διάφορους σκοπούς έως τις 5 Δεκεμβρίου 1952, όταν ιδρύθηκε το Μουσείο Νίκολα Τέσλα σύμφωνα με την απόφαση της κυβέρνησης της Ομοσπονδιακής Λαϊκής Δημοκρατίας της Γιουγκοσλαβίας. Ορισμένα αντικείμενα για το μουσείο στάλθηκαν από την πόλη της Νέας Υόρκης στο Βελιγράδι της Γιουγκοσλαβίας, στις 7 Σεπτεμβρίου 1951, ως αποτέλεσμα των προσπαθειών του Σάβα Κοσάνοβιτς, του ανηψιού του Τέσλα και του πλησιέστερου συγγενή του  και του δικηγόρου του Φίλιπ Βίττενμπεργκ.

### Εκθέσεις
Η μόνιμη έκθεση διοργανώθηκε το 1955. Από καιρό σε καιρό υπήρξαν κάποιες τροποποιήσεις, αλλά για πολλά χρόνια η βασική ιδέα παρέμεινε η ίδια. Το πρώτο μέρος είναι κατά κύριο λόγο μια έκθεση μνήμης, ενώ το δεύτερο μέρος είναι μια διαδραστική έκθεση, με τρισδιάστατα μοντέλα από τις εφευρέσεις του Τέσλα. Από καιρό σε καιρό, το μουσείο διοργανώνει θεματικές εκθέσεις εγγράφων, φωτογραφιών και άλλου υλικού, για να εμφανίσει μερικές περιόδους από την εφευρετική ζωή του Τέσλα.

### Ανοικοδόμηση
Η ανακατασκευή του Μουσείου Νίκολα Τέσλα ξεκίνησε στις 3 Νοεμβρίου 2006. Η πρώτη φάση του έργου είχε προγραμματιστεί να έχει ολοκληρωθεί έως το τέλος του 2006. Ο κήπος στην οροφή του μουσείου σχεδιάστηκε έτσι ώστε να περικλείεται από γυάλινα παράθυρα, τα οποία θα μετατρέψουν την οροφή σε αίθουσα υπολογιστών. Αυτή η ανακατασκευή έχει πλέον ολοκληρωθεί και το μουσείο είναι διαθέσιμο για επίσκεψη. 

## Εικόνες

Αρχείο:Nikola Tesla birth certificate.png|Πιστοποιητικό γέννησης του Νίκολα Τέσλα
Αρχείο:Moteur à induction.jpg|Αντίγραφο των δύο φάσεων Ασύγχρονου κινητήρα από το 1887. Ο πρωτότυπος ασύγχρονος κινητήρας του Τέσλα από το 1887 είναι στο Αυτοκρατορικό Κολέγιο του Λονδίνου.
Αρχείο:Générateur électrique.jpg|Διατομή ασύγχρονου κινητήρα κατασκευασμένου σύμφωνα με τις αρχές του Τέσλα
Αρχείο:Expérience de l'oeuf de Colomb.jpg|Ασύγχρονος κινητήρας με ένα στροφείο σε σχήμα αβγού, που συνήθως ονομάζεται το Αβγό του Κολόμβου. Αυτό είναι ένα αντίγραφο του πρωτότυπου, που παρουσιάστηκε στην Παγκόσμια Έκθεση Κολόμβου το 1893
Αρχείο:Générateur et ligne à haute tension.jpg|Πολυφασικό σύστημα. Εμφάνιση παραδείγματος παραγωγής, μετάδοσης και χρήσης ηλεκτρικής ενέργειας.
Αρχείο:MNT Brodic.JPG|μινιατούρα σκάφους, που λειτουργεί με τηλεχειριστήριο
Αρχείο:La première télécommande.jpg|Μονάδα τηλεδιεύθυνσης  για μινιατούρα σκάφος 
Αρχείο:Nikola Tesla Museum 030.jpg|Πηνίο Τέσλα
Αρχείο:Urne-Tesla-MuseedeBelgradedeTesla.jpg|τεφροδόχος του Τέσλα
Αρχείο:Nikola Tesla Museum 011.jpg|Προσωπικά αντικείμενα του Νίκολα Τέσλα
Αρχείο:Nikola Tesla Museum 024.jpg|Προτομή του Νίκολα Τέσλα
Αρχείο:Nikola Tesla Museum 012.jpg|Κοστούμι του Νίκολα Τέσλα
Αρχείο:Nikola Tesla Museum 029.jpg|Ξενάγηση στο μουσείο 
Αρχείο:Nikola Tesla Museum 003.jpg


## Παραπομπές


## Εξωτερικοί σύνδεσμοι

* 

Κατηγορία:Βράτσαρ
Κατηγορία:Επιστημονικά μουσεία
Κατηγορία:Σελίδες με πηγές CS1 στα Σερβικά (sr)